EIC ขายหุ้น “บ.สมาร์ท แทรฟิค” มูลค่า 185 ลบ.
EIC ขายหุ้น “บ.สมาร์ท แทรฟิค” จำนวน 3,624,000 หุ้น คิดเป็น 185 ลบ. เพื่อนำเงินใช้เป็นเงินทุนหมุนเวียน
4 ม.ค. 2559

บริษัท อุตสาหกรรม อีเล็คโทรนิคส์ จำกัด (มหาชน) หรือ EIC ระบุว่า จากมติที่ประชุมคณะกรรมการ เมื่อวันที่ 17 ธันวาคม 2558 ได้พิจารณาอนุมัติให้ฝ่ายบริหารของบริษัทเจรจาและตกลงเข้าทำสัญญาซื้อขายหุ้นของบริษัท สมาร์ท แทรฟิค จำกัด จำนวน 3,624,000 หุ้น หรือคิดเป็น 30.2% ในราคา 185,000,000 บาท ให้แก่ บริษัท สมาร์ท เมอช้านท์ อินเตอร์เนชันแนล จำกัด โดยมีการซื้อขายในวันที่ 30 ธันวาคม 2558
อนึ่ง EIC ถือหุ้นใน บริษัท สมาร์ท แทรฟิค จำกัด ร้อยละ 30.02 โดยบริษัท สมาร์ท แทรฟิค จำกัด ประกอบธุรกิจที่เกี่ยวข้องกับระบบเก็บเงินค่าทางด่วนแบบเงินสดและแบบอัตโนมัติ (Easy Pass), ระบบชาระเงินทางอิเล็กทรอนิกส์ด้วยโทรศัพท์มือถือ (NFC) และระบบชาระเงินผ่านทางบัตรเครดิต VISA Paywave ทั้งด้านคมนาคมและขนส่ง ,ระบบบริหารและแลกเปลี่ยนคะแนนสะสมที่เกี่ยวข้องกับธุรกิจค้าปลีกและธุรกิจคมนาคม (Loyalty Program), โครงการจัดทาระบบตั๋วร่วมและเคลียริ่งเฮาส์ (Clearing House) ติดตั้งระบบบัตรอิเล็กทรอนิกส์อย่างครบวงจร รวมทั้งให้บริการซ่อมแซมบารุงรักษาแก่หน่วยงานรัฐและเอกชน
ทั้งนี้บริษัทจะนำเงินที่ได้จากการขายหุ้นของบริษัท สมาร์ท แทรฟิค จำกัด จำนวน 185,000,000 บาท เพื่อใช้เป็นเงินทุนหมุนเวียนที่เพียงพอต่อการดำเนินธุรกิจ